Хосе Мария Лопера
Златистият бръмбар

Превод от испански: Рада Панчовска, —

chitanka.info

През отворения прозорец

влетя златист бръмбар

в моя кабинет.

Твърдеше бабата ми земеделка,

че според древните от селото,

с изключение на римляните

и свещеника дон Еустасио,

един златист бръмбар

е добро предзнаменование в любовта

или за жадувано посещение.

Въпреки това, на моята врата не чука никой,

нито звъни телефонът,

нито ме сърби ръката,

нито ми свири ухото,

нито се вижда e-mail в моя pc…

Вярно, почувствах, че мъдрият бръмбар

с познанието си, превърнато в инстинкт,

предавайки парфюма на аромата ти,

докосна моя пулс където отсъстваш,

покръжи наоколо

и насочи полета си към прозореца.

Дали до мене стигна, бръмвайки с крила,

с погрешна посока,

с измамното си познание в недоглеждане,

или на полета му инструментът бил е сляп?

За всеки случай, любов моя,

отидох в спалнята

и оправих леглото по наш вкус.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.